|  |  |
| --- | --- |
| **Fundarnúmer**: | 147 |
| **Dagsetning:** | 03.07.2008 |
| **Tími**: | 16:30 |
| **Staður**: | Fundarsalur Ráðhúss |

 147. fundur Skipulags- og umhverfisráðs Húnaþings vestra haldinn í Ráðhúsinu að Hvammstangabraut 5 Hvammstanga, fimmtudaginn 3. júlí 2008 kl. 16:30.

1. Erindi Fjarska ehf. Njörður Tómasson f.h. Fjarska ehf. sækir um framkvæmdaleyfi til að leggja ljósleiðara um Húnaþing vestra þ.e.a.s. frá Hrútafjarðará að Gljúfurá sbr. teikningar dags. 28.03.2008 frá RTS verkfræðistofu. Ráðið samþykkir erindið með 4 atkvæðum og fyrirvara um jákvæðar umsagnir umsagnaraðila. Oddur Sigurðarson leggur fram eftirfarandi bókun „Ég tek jákvætt í erindið, en legg til að því verði að öðru leiti frestað þar til gögn hafa borist. Mér finnst eðlilegt að gögnum sé skilað inn til samþykktar ráðsins, það ætti að vera vinnureglan en ekki öfugt þ.e.a.s. ráðið samþykki og svo komi gögnin.“
2. Erindi Þorvaldar Böðvarssonar f.h. Skógræktarfélags V-Hún og Skógræktarfélags Íslands. Sækir um heimild til þess að rífa og/eða farga á annan hátt t.d. með brottflutningi, véla-/verkfærageymslu byggða 1970, 31,4 m2 að Saurum í Húnaþingi vestra. Fastanúmer 213-3564. Ráðið samþykkir að húsið verði rifið en bendir á að ef flytja á húsið eða farga á annan hátt en að ofan greinir þarf til þess tilskilinn leyfi.
3. Erindi Davíðs Gunnarssonar kt. 150762-7319 og Aðalheiðar G. Halldórsdóttur kt. 120861-2989 sækja um byggingarleyfi fyrir frístundahúsi á lóð nr. 2 í Hvarfslandi í Víðidal sbr. m.f. teikningar, A-01, A-02, B-01, B-02 og B-03 dags.20.05.2008 frá Ágústi Birgissyni ehf. Teiknistofu kt. 631298-3979 Bæjarlind 14 201 Kópavogi. Slökkviliðsstjóri gerir eftirfarandi athugasemd, setja þarf fellistiga við björgunarop af svefnlofti á norðurhlið. Erindið samþykkt með fyrirvara um fullnægjandi gögn og að kröfum slökkviliðsstjóra verði fullnægt.
4. Jóhann Johansen kt. 300347-4529 sækir um byggingarleyfi fyrir sumarhúsi á landspildu sinni  við Grunnavatn í landi Áslands í Húnaþingi vestra skv. meðfylgjandi teikningum dags. júní 2008 frá Bjarna Johansen byggingartæknifræðingi. Erindið samþykkt.

   Næsti fundur ráðsins verður haldinn fimmtudaginn 10. júlí kl. 16.30

Fleira ekki tekið fyrir, fundi slitið kl: 17:50

Guðmundur St. Sigurðsson(sign.),
Víglundur Gunnþórsson(sign.),
Jóhannes Erlendsson(sign.),
Oddur Sigurðarson(sign.),
Örn Óli Andrésson(sign.),
Ólafur H. Stefánsson, forstöðumaður tæknideildar(sign.),
Benjamín Kristinsson, byggingafulltrúi(sign.),
Pétur Arnarsson, slökkviliðsstjóri(sign.).